चोरी के आरोपियों से मोबाइल बरामद
भास्कर संवाददाता | भीलवाड़ा
आरजियाके पास अंसल सिटी स्थित मकान में चोरी के आरोप में गिरफ्तार दो युवकों को मांडल पुलिस ने कोर्ट से दो दिन के लिए रिमांड पर लिया। चुराए गए दो मोबाइल, नकदी आदि सामान इनसे बरामद किया गया है। रविवार को पुलिस ने दोनों को गिरफ्तार किया था।
मांडल पुलिस के अनुसार 2 मार्च को अंसल सिटी में किराये से रहने वाले घनश्याम शर्मा अनिल कुमार के सूने घर से दो मोबाइल, एक कैमरा, 35 हजार रुपए दस्तावेज चुराने के आरोप में गिरफ्तार भीलों का खेड़ा आरजिया के नारू पुत्र मदन अर्जुन पुत्र मानु कंजर को सोमवार को कोर्ट में पेश किया। न्यायाधीश ने दोनों को दो दिन के लिए पुलिस रिमांड पर भेजा। रिमांड के दौरान मांडल चौकी प्रभारी साबिर मोहम्मद ने पूछताछ के बाद उनके पास से घर से चुराए दो मोबाइल, कैमरे का कवर, बैटरी, पासपोर्ट, 5000 रुपए, खाली बैग आदि दस्तावेज बरामद किए है। चौकी इंचार्ज दोनों युवकों से क्षेत्र की अन्य चोरियों को लेकर भी पूछताछ कर रहे है। चोरों से पूछताछ में सुभाषनगर थाना क्षेत्र की चोरियों का भी राजफाश होने की संभावना है।
bho_Deva bho_Deva hin_Deva hin_Deva